Si Maḥmud Wazza

Si Maḥmud Wazza d yiwen unaẓur ameqqran n tẓuri taqbaylit. D yiwet seg tgeǧda n uẓawan Aqbayli.

Tameddurt-is

Si Maḥmud Wazza illul deg tama n Yeɣbuliyen deg At Wartiran , deg usegwas n 1924.

Deg usegwas n 1938 iṛṛuḥed ar Lzzayer tamanaɣt f uḍar. Yeṭṭef lexdma deg Ben Ɛaknun. Di la Qasba n Lzzayer yemlal d inaẓuren am Ḥmed Meǧǧdul , Mulud Lbaḥri , Ḥaǧ Racid , Ḥaǧ Zerruq .

Deg useggwas n 1944 alami 1955 yella di Fransa .

Abrid-is di tẓuri

Yeccna deg Umaṭṭaf n teqbaylit deg usegwas n 1940 s lemɛawna n Ccix Nurdin.

Yeccna kra n tezlatin am : Aguǧil, Jet-iyi ad ɣenniɣ (1958), Lɛiq Tamuqrant, d waṭṭas n tezlatin n ddin ( Ameddaḥ ) akw d Lla Cṛifa , Lla Yamina , Lla Zina , Ccix Nurdin . Yesɛa nnig 100 n tuɣac. Imeslayen n tuɣac-is n Ccix Nurdin akw d Aɛmar Uḥadda .

Deg 1955 yesɛedda timzizelt (le concours), irrebaḥ-i-tt. Dɣa yekccem ar Rradyu n Teqbaylit. Di rradyu yekkat taǧewaqt, lefḥel, lɣida i marra inaẓuren n Rradyu n Teqbaylit.

Yettiki di tedwilt "La Muḥamadya" deg fus n Ccix Lɛenqa akw d Aɛmar U Yaɛqub , Muḥ Akli (n At Wartilan), Aɛmar Ujelwaḥ . Deg tedwilt aggi n "La Muḥamadya" ulac tullawin yettikin deg-s. Nutenti sɛant tadwilt n ccna n ddin waḥden-sent.

Yexxdem akw d Ccix Leḥsnawi deg Fransa (deg usegwas n 1944), Akli Yahyaten , Daḥman Lḥarraci , Cṛif Xeddam , Ṭaleb Rabaḥ , Maɛṭub Lwennas , Lla Cṛifa , Lla Yamina , Lla Zina . Yessen daɣen wiyyad am Zerruqi Ɛellawa .